"यै सारि दुलरी । लोक सासुरमे मजा करैत अछि, मुदा एतऽ तँ सजा लागैत अछि । " बहिनोइ अपन सारिसँ चौल केलक ।
 सारि कने बिहुँसैत बाजलनि "एतऽ कनियाँ अछिए । हमर कोन जरूरति । "
" जा, अहाँकेँ नै बुझल अछि । हे यै, सारि तँ आधा कनियाँ होइत छै । "
"तखन हम की करौं "
"बेसी किछु नै । कने हँसी-मजाक कऽ लेल करू बहिनोइ संग । " बहिनोइक ई बात सूनि सारि जबाब देलनि "हमरा लागैत छल जे अहाँ हँसैयो लेल टाका मागब । ओनाहितो अहाँकेँ दीदी लेल खरिदल गेल छल, हमरा लेल नै । "
सारिक ई बात सूनि बहिनोइक मुँह कारी सियाह भऽ गेलै । 